Philippe de Gaulle

pisi|Poliitik Philippe de Gaulle

Philippe Henri Xavier Antoine de Gaulle (28. detsember 1921 Pariis – 13. märts 2024) oli Prantsusmaa mereväelane (admiral, 1980) ja poliitik (senaator). 

Tema isa oli Prantsusmaa Viienda Vabariigi esimene president kindral Charles de Gaulle. Philippe lõpetas 1939. aastal Pariisis asuva katoliku kooli Collège Stanislas (samas koolis õppis ka tema isa). Mereväelasena võttis ta osa Teisest maailmasõjast. Pärast sõda jätkas mereväes teenimist. Läks pärast erruminekut 1982. aastal poliitikasse. 1986. aastal valiti ta Pariisi esindajana senatisse (oli senaator kuni 2004. aastani).

Merevägi
Philippe de Gaulle kavatses astuda 1940. aastal kõrgemasse sõjamerekooli École navale, kuid Prantsusmaa okupeerimine muutis tema plaane. Juunis 1940 siirdus ta perega Inglismaale, kus astus Vaba Prantsusmaa Mereväkke. Teenis lahingulaevadel ja läbis mereväeohvitseride kursused Briti Kuninglikus Merekolledžis. Ta osales lahingus Atlandi pärast ja La Manche'i patrullimisel. 

Aastatel 1944–1945 võttis Philippe de Gaulle osa Prantsusmaa vabastamisest merejalaväe rühmakomandörina. Augustis 1944 osales ta Pariisi vabastamises. Kokku sai ta teises maailmasõjas kuus korda haavata.

Pärast sõda jätkas Philippe de Gaulle mereväes teenimist kuni 1982. aastani. Aastatel 1976–1977 oli ta Atlandi eskaadri komandör. Erru läks ta admirali auastmes Prantsusmaa mereväe peainspektori ametikohalt. 

Auastmed
 Aasta Kuupäev Õlak Auaste 1948 24. detsember 30px laevaleitnant 1956 1. aprill 30px korvetikapten 1961 1. oktoober 30px fregatikapten 1966 1. aprill 30px laevakapten 1971 1. september 30px kontradmiral 1975 1. juuni 30px viitseadmiral 1977 1. juuni 30px eskaadri viitseadmiral 1980 25. juuni 30px admiral


Tunnustus
pisi|120px|Philippe de Gaulle sai 1985. aastal Nõukogude Liidu valitsuselt Isamaasõja 1. järgu ordeni
60px Croix de guerre 1939–1945 
60px Auleegioni rüütli klassi orden (1946)
60px Auleegioni suurohvitseri klassi orden (1980)
60px Ordre national du Mérite'i suurristi klassi orden (1984)
60px Auleegioni suurristi klassi orden (2005)

Välisriikide autasud
60px Nõukogude Liidu Isamaasõja 1. järgu orden (1985)

Auhinnad
Prantsuse Akadeemia auhind (kindral de Gaulle'i kirjade ja märkmete publitseerimise eest) (1988)

Teosed
 De Gaulle (1989) 
 Mémoires accessoires 1921-1946 (1997)
 Mémoires accessoires 1947-1979 (2000)
 Les Trente Jours qui ont fait de Gaulle (2002; kaasautor Michel Tauriac)
 De Gaulle, mon père (2003–2004; kaks köidet, kaasautor Michel Tauriac)
 Mon père en images (2006; kaasautor Michel Tauriac) 

Viited

Välislingid

Kategooria:Prantsusmaa sõjaväelased
Kategooria:Prantsusmaa senaatorid
Kategooria:Prantsuse memuaristid
Kategooria:Auleegioni suurristi kavalerid
Kategooria:Prantsusmaa üle 100-aastased
Kategooria:Sündinud 1921
Kategooria:Surnud 2024